Пенчо Славейков
Молитва

chitanka.info

Молитва[0]

О, господи, към мен ръка простри

и укроти духът ми безпокоен;

за тебе искам аз да съм достоен,

служителя си, господи, призри.

Ти вяра пак в душата ми вдъхни,

душа в тревоги земни уморена, —

в минутното за вечното родена,

ти пътя й към него проясни.

В душата ми е демон нокти впил,

зъл демон на съмнение упорно,

и истината в нея угасил

со своето дихание тлетворно…

Пални отново в нея твоя плам —

на истина да стане тя пак храм.

[0] Молитва. „Денница“, кн. 6, 1890 г., със заглавие „Напразно!“ ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.